CELEX: 62017TN0557
Language: el
Date: 2017-08-17 00:00:00
Title: Υπόθεση T-557/17: Προσφυγή-αγωγή της 17ης Αυγούστου 2017 — Liaño Reig κατά Ενιαίου Συμβουλίου Εξυγίανσης (SRB)

23.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/24
            
         Προσφυγή-αγωγή της 17ης Αυγούστου 2017 — Liaño Reig κατά Ενιαίου Συμβουλίου Εξυγίανσης (SRB)
   (Υπόθεση T-557/17)
   (2017/C 357/32)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα-ενάγουσα: Carmen Liaño Reig (Alcobendas, Ισπανία) (εκπρόσωπος: F. López Antón, δικηγόρος)
   
      Καθού-εναγόμενο: Ενιαίο Συμβούλιο Εξυγίανσης
   
      Αιτήματα
   
   Η προσφεύγουσα-ενάγουσα ζητεί από το Γενικό Δικαστήριο:
   
               —
            
            
               επί τη βάσει των όσων εκτίθενται στα σημεία 3.1 έως 3.4 του αιτιολογικού της προσφυγής, να ακυρώσει ως αδικαιολόγητο και ως αντιβαίνον στον κανονισμό και στον Χάρτη των Θεμελιωδών Δικαιωμάτων της Ευρωπαϊκής Ένωσης το προβλεπόμενο στο άρθρο 6, παράγραφος 1, στοιχείο δ', της αποφάσεως εργαλείο εξυγίανσης το οποίο συνίσταται στη μετατροπή σε νέες μετοχές εκδόσεως της Banco Popular Español, S.A. του μέσου της κατηγορίας 2 το οποίο συνιστούν τα ομόλογα μειωμένης εξασφαλίσεως εκδόσεως της BPE Financiaciones, S.A. με Διεθνή Αριθμό Αναγνωρίσεως Τίτλων (ISIN) XS0550098569 τα οποία παρατίθενται στο ως άνω στοιχείο δ' υπό τον αριθμό #4·
            
         
               —
            
            
               σε περίπτωση που γίνει δεκτό το κατά το προηγούμενο σημείο αίτημα, δεδομένου ότι, κατά τα οριζόμενα στην αιτιολογική σκέψη (91) και στο άρθρο 85, παράγραφο 4, τελευταίο εδάφιο, της οδηγίας, η ακύρωση της αποφάσεως μιας αρχής εξυγίανσης δεν επηρεάζει οιεσδήποτε επακόλουθες διοικητικές πράξεις ή συναλλαγές οι οποίες βασίζονταν στην ακυρωθείσα απόφαση, να υποχρεώσει το SRB, κατά τα προβλεπόμενα στο εν λόγω άρθρο και σύμφωνα με το άρθρο 87, παράγραφος 3, του κανονισμού, να αποζημιώσει την προσφεύγουσα για τις ζημίες που υπέστη ως συνέπεια της ακυρώσεως της διαλαμβανόμενης στο προηγούμενο σημείο αποφάσεως.
               Για τους σκοπούς αυτούς, η ζημία της προσφεύγουσας καθορίζεται στην τρέχουσα αξία την οποία θα είχε κατά την ημερομηνία καταβολής του το ποσό των 50 000 ευρώ που αντιστοιχεί στην ονομαστική αξία του ομολόγου με ημερομηνία λήξεως 22 Οκτωβρίου 2020 το οποίο είχε εκδοθεί από την BPE Financiaciones, S.A. με ISIN XS0550098569 και του οποίου ήταν κάτοχος η προσφεύγουσα κατά την ημερομηνία εκδόσεως της αποφάσεως, πλέον της τρέχουσας αξίας την οποία θα είχαν κατά την ημερομηνία καταβολής τους οι τόκοι με σταθερό ετήσιο επιτόκιο 6,873 % τους οποίους θα παρήγε το εν λόγω ομόλογο από τις 7 Ιουνίου 2017 (ημερομηνία εκδόσεως της αποφάσεως) μέχρι τις 22 Οκτωβρίου 2020 (ημερομηνία λήξεως του ομολόγου)·
            
         
               —
            
            
               επικουρικώς προς τα διαλαμβανόμενα στα προηγούμενα σημεία αιτήματα, και επί τη βάσει των όσων εκτίθενται στο σημείο 3.5 του αιτιολογικού της προσφυγής, να υποχρεώσει το SRB να αποζημιώσει την προσφεύγουσα με ποσό ίσο με εκείνο το οποίο θα είχε λάβει η προσφεύγουσα ως κάτοχος του ομολόγου με ISIN XS0550098569 εκδόσεως της BPE Financiaciones, S.A. αν κατά την ημερομηνία εκδόσεως της αποφάσεως η εταιρία αυτή είχε εκκαθαριστεί συνεπεία κανονικής διαδικασίας αφερεγγυότητας, λαμβανομένου υπόψη ότι η προσφεύγουσα δεν έλαβε καμία αποζημίωση ή αντιπαροχή ούτε για τη μετατροπή σε νέες μετοχές εκδόσεως της Banco Popular Español, S.A. του εν λόγω ομολόγου του οποίου ήταν κάτοχος ούτε για τη μεταβίβαση των μετοχών αυτών στην Banco Santander, S.A.·
            
         
               —
            
            
               για την περίπτωση που (όπως εκτιμά η προσφεύγουσα) η BPE Financiaciones, S.A. δεν συγκέντρωνε κατά την ημερομηνία εκδόσεως της αποφάσεως τις προβλεπόμενες από την ισπανική νομοθεσία προϋποθέσεις για την κίνηση κανονικής διαδικασίας αφερεγγυότητας για την εν λόγω εταιρία η οποία θα περατωνόταν με την εκκαθάρισή της, να καθορίσει σε 50 000 ευρώ το ποσό της αποζημιώσεως που πρέπει να λάβει η προσφεύγουσα, το οποίο αντιστοιχεί στην ονομαστική αξία του εν λόγω εκδοθέντος από την ως άνω εταιρία ομολόγου του οποίου ήταν κάτοχος η προσφεύγουσα·
            
         
               —
            
            
               για την περίπτωση που, κατά την ημερομηνία εκδόσεως της αποφάσεως, η BPE Financiaciones, S.A. συγκέντρωνε τις προβλεπόμενες από την ισπανική νομοθεσία προϋποθέσεις για την κίνηση κανονικής διαδικασίας αφερεγγυότητας για την εν λόγω εταιρία η οποία θα περατωνόταν με την εκκαθάρισή της, η προσφεύγουσα ζητεί το ποσό αποζημιώσεως που θα προκύψει από την αποτίμηση που πρέπει να πραγματοποιηθεί κατά τα οριζόμενα στο άρθρο 20, παράγραφοι 16 έως 18, του κανονισμού·
            
         
               —
            
            
               επικουρικώς προς τα διαλαμβανόμενα στα προηγούμενα σημεία αιτήματα και επί τη βάσει των όσων εκτίθενται στο σημείο 3.6 του αιτιολογικού της προσφυγής, να υποχρεώσει το SRB να αποζημιώσει την προσφεύγουσα με το ανάλογο ποσό το οποίο θα εδικαιούτο σε περίπτωση που είχαν μετατραπεί σε μετοχές της Banco Popular Español, S.A. όλα τα ομόλογα μειωμένης εξασφαλίσεως εκδόσεως της Banco Popular Español, S.A. τα οποία υφίσταντο κατά την ημερομηνία εκδόσεως της αποφάσεως και τα οποία δεν έχουν μετατραπεί σε μετοχές της Banco Popular Español, S.A. σύμφωνα με τα οριζόμενα στο άρθρο 6, παράγραφος 1, στοιχείο δ', της αποφάσεως.
            
         
      Λόγοι και κύρια επιχειρήματα
   
   Οι λόγοι και τα κύρια επιχειρήματα είναι παρόμοιοι προς τα όσα προβάλλονται στις υποθέσεις T-478/17, Mutualidad de la Abogacía και Hermandad Nacional de Arquitectos Superiores y Químicos κατά Ενιαίου Συμβουλίου Εξυγίανσης, T-481/17, Fundación Tatiana Pérez de Guzmán y Bueno και SFL κατά Ενιαίου Συμβουλίου Εξυγίανσης, T-482/17, Comercial Vascongada Recalde κατά Επιτροπής και Ενιαίου Συμβουλίου Εξυγίανσης, T-483/17, García Suárez κ.λπ. κατά Επιτροπής και Ενιαίου Συμβουλίου Εξυγίανσης, T-484/17, Fidesban κ.λπ. κατά Ενιαίου Συμβουλίου Εξυγίανσης, T-497/17, Sáchez del Valle και Calatrava Real State 2015 κατά Επιτροπής και Ενιαίου Συμβουλίου Εξυγίανσης, και T-498/17, Pablo Alvarez de Linera Granda κατά Επιτροπής και Ενιαίου Συμβουλίου Εξυγίανσης.